****

**บันทึกข้อความ**

**ส่วนราชการ** กต. (กง.ปต.) โทร. ๐-๒๒๔๑-๙๐๐๐ ต่อ 2362-3

**ที่** มท 0818.3/ **วันที่**  กันยายน 2564

**เรื่อง** การรายงานและบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง)

เรียน อสถ.

**1. เรื่องเดิม**

1.1 สถ. ได้แจ้งจังหวัดการเตรียมความพร้อมบันทึกข้อมูลผู้บริหารท้องถิ่นและสมาชิกสภาท้องถิ่นในระบบศูนย์ข้อมูลเลือกตั้งผู้บริหาร สมาชิกสภาท้องถิ่นและทะเบียนองค์กรปกครองส่วนท้องถิ่น (เอกสารแนบ ๑)

1.2 สถ. ได้แจ้งจังหวัดการเตรียมความพร้อมในการบันทึกข้อมูลการเลือกตั้งสมาชิกสภาเทศบาลและนายกเทศมนตรี ในระบบศูนย์ข้อมูลเลือกตั้งผู้บริหาร สมาชิกสภาท้องถิ่นและทะเบียนองค์กรปกครองส่วนท้องถิ่น (เอกสารแนบ 2)

1.3 สถ. ได้แจ้งจังหวัดแจ้งเทศบาลบันทึกข้อมูลและรายงานผลการเลือกตั้งสมาชิกสภาเทศบาลและนายกเทศมนตรี โดยมอบหมายให้ท้องถิ่นจังหวัดประสานการรายงานผลการเลือกตั้งสมาชิกสภาเทศบาลและนายกเทศมนตรี ในวันเลือกตั้ง หรือวันทำการถัดจากวันเลือกตั้ง (เอกสารแนบ 3)

**2. ข้อเท็จจริง**

เนื่องจากสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น พ้นจากตำแหน่ง กรณีเสียชีวิต กรณีลาออก หรือกรณีอื่น และ กกต. ได้ประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง)

**3. ข้อพิจารณา**

กต. พิจารณาแล้ว เห็นควรขอความร่วมมือจังหวัด ดำเนินการ ดังนี้

3.1 แจ้งท้องถิ่นจังหวัดประสานการรายงานผลการเลือกตั้งสมาชิกสภาท้องถิ่น หรือผู้บริหารท้องถิ่น เมื่อเสร็จสิ้นการนับคะแนน กรณี กกต.ประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น แทนตำแหน่งที่ว่าง ขององค์กรปกครองส่วนท้องถิ่นในเขตจังหวัด ทางระบบแอพพลิเคชั่นไลน์ สถ. "ตอบข้อสั่งการภูมิภาค" ในวันเลือกตั้ง

3.2 แจ้งองค์กรปกครองส่วนท้องถิ่นดำเนินการบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) ในระบบศูนย์ข้อมูลเลือกตั้งผู้บริหาร สมาชิกสภาท้องถิ่น และทะเบียน อปท. (ELE) ในเว็บไซต์ http://ele.dla.go.th หรือสามารถสแกน QR Code คู่มือดังกล่าว ท้ายหนังสือนี้

**4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด ทุกจังหวัด ที่เสนอมาพร้อมนี้

(นายวิษณุ วาสานนท์)

ผอ.กต.

หน.กง.ปต.(นวมลลิ์) .................................

จนท. (ธัญญพัทธ์) ....................................



ที่ มท 0818.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

### กันยายน 2564

เรื่อง การรายงานและบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง)

## เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0818.3/ว 3211 ลงวันที่ 16 ตุลาคม 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0818.3/ว 206 ลงวันที่ 1 กุมภาพันธ์ 2564

3. หนังสือกรมส่งเสริมการปกครองท้องถิ่น ด่วนที่สุด ที่ มท 0818.3/ว 462 ลงวันที่ 8 มีนาคม 2564

ตามที่กรมส่งเสริมการปกครองท้องถิ่น ได้แจ้งให้จังหวัดเตรียมความพร้อมในการบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น ในระบบศูนย์ข้อมูลเลือกตั้งผู้บริหาร สมาชิกสภาท้องถิ่นและทะเบียนองค์กรปกครองส่วนท้องถิ่น โดยมอบหมายให้ท้องถิ่นจังหวัดเป็นผู้ประสานการรายงานผลการเลือกตั้ง รายละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า เนื่องจากสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น พ้นจากตำแหน่ง กรณีเสียชีวิต กรณีลาออก หรือกรณีอื่น และคณะกรรมการการเลือกตั้งได้ประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) จึงขอให้จังหวัด ดำเนินการ ดังนี้

1. แจ้งท้องถิ่นจังหวัดประสานการรายงานผลการเลือกตั้งสมาชิกสภาท้องถิ่นหรือผู้บริหารท้องถิ่น เมื่อเสร็จสิ้นการนับคะแนน กรณีคณะกรรมการการเลือกตั้งประกาศกำหนดให้มีการเลือกตั้งสมาชิกสภาท้องถิ่นหรือผู้บริหารท้องถิ่น แทนตำแหน่งที่ว่าง ขององค์กรปกครองส่วนท้องถิ่นในเขตจังหวัด ทางระบบแอพพลิเคชั่นไลน์กรมส่งเสริมการปกครองท้องถิ่น "ตอบข้อสั่งการภูมิภาค" ในวันเลือกตั้ง

2. แจ้งองค์กรปกครองส่วนท้องถิ่นดำเนินการบันทึกข้อมูลการเลือกตั้งสมาชิกสภาท้องถิ่นหรือผู้บริหารท้องถิ่น (แทนตำแหน่งที่ว่าง) ในระบบศูนย์ข้อมูลเลือกตั้งผู้บริหาร สมาชิกสภาท้องถิ่น และทะเบียนองค์กรปกครองส่วนท้องถิ่น (ELE) ในเว็บไซต์ http://ele.dla.go.th หรือสามารถสแกน QR Code คู่มือดังกล่าว ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

รอง อสถ. .........................................

ผอ.กต. ............................................

หน.กง.ปต. (นวมลลิ์) ........…….........

บุคลากร. …………..……………….........

อธิบดีกรมส่งเสริมการปกครองท้องถิ่น

กองการเลือกตั้งท้องถิ่น

กลุ่มงานประชาสัมพันธ์ การมีส่วนร่วมและข้อมูลการเลือกตั้งท้องถิ่น

รอง อสถ. .................................................

ผอ.กต. (วิษณุ) .........................................

หน.กง.ปต.(นวมลลิ์) .................................

จนท. (ธัญญพัทธ์) ....................................

โทร. ๐ ๒๒๔๑ ๙๐๐๐ ต่อ ๒๓62 – 3

ผู้ประสานงาน นางนวมลลิ์ เจริญเกียรติภักดี โทร. 086 629 7521

**QR Code คู่มือวิธีการบันทึกข้อมูลผู้บริหารท้องถิ่นและสมาชิกสภาท้องถิ่น (แทนตำแหน่งที่ว่าง)**

